
DR.31.3.2006 9 

 

(i) Meningkatkan keupayaan dan penguasaan ilmu pengetahuan;   

(ii) Memperkukuhkan keupayaan sains, R&amp;D dan inovasi; dan  

(iii) Memupuk masyarakat berbudaya dan memiliki kekuatan 
moral.   

Lebih banyak peluang pendidikan di peringkat pra sekolah, pendidikan rendah dan 
pendidikan menengah yang dilengkapkan dengan kemudahan lebih baik akan disediakan.  
Dan tempoh rancangan kerajaan akan membina 180 buah sekolah rendah dan 229 sekolah 
menengah dan sekolah berasrama penuh. Sekolah daif terutama di Sabah dan Sarawak 
akan diganti....   

[Tepuk] 

Dalam pada itu kerajaan sedar bahawa 1,598 sekolah di Malaysia masih tidak 
mempunyai bekalan air awam dan 809 sekolah tidak mempunyai bekalan elektrik, 24 jam 
tak ada elektrik.  Justeru itu sebanyak RM1.15 bilion diperuntukkan untuk memperbaiki dan 
menambahbaikkan kemudahan sekolah luar bandar khususnya di Sabah dan Sarawak....   

[Tepuk] [Dewan riuh]  

Bagi pendidikan peringkat tertiary, Universiti Darul Iman di Terengganu, dan 
Universiti Darul Naim di Kelantan, serta beberapa politeknik akan dibina.  Kerajaan juga 
akan meningkatkan kemudahan latihan, kemahiran dengan membina beberapa kolej 
Komuniti, Pusat Giat Mara dan Pusat Teknologi Lanjutan.  Langkah-langkah juga akan 
diambil untuk meningkatkan pencapaian akademik pelajar sekolah terutamanya pelajar luar 
bandar. Penambahbaikan kualiti pengajaran dan pembelajaran sekolah luar bandar 
termasuk kemudahan ICT akan ditekankan.  Pendidikan dan latihan guru pula ditekankan 
untuk melahirkan guru-guru berkualiti, mahir, bertanggungjawab dan bangga menjadi 
pendidik.  Maktab-maktab perguruan akan dinaiktarafkan menjadi institut pendidikan guru 
yang dapat menganugerahkan Ijazah Sarjana Muda Perguruan....   

[Tepuk] 

Bagi keselesaan para guru, peruntukan sebanyak RM690 juta disediakan untuk 
meminda rumah guru, hampir setengah daripada peruntukan tersebut untuk rumah guru di 
luar bandar....   

[Tepuk] 

Sekolah merupakan tapak semaian penting bagi memupuk perpaduan negara dan 
menyemai semangat integrasi nasional.  Kita perlu memastikan berlakunya keseimbangan 
komposisi kaum di kalangan murid dan guru di sekolah kebangsaan.  Pelbagai langkah 
perlu dilaksanakan ke arah memperkasa sekolah kebangsaan supaya ianya menjadi 
sekolah pilihan semua kaum.  Kualiti pengajaran di sekolah kebangsaan akan ditingkatkan, 
kurikulum dan aktiviti kokurikulum akan dikaji untuk memastikan ia menyediakan asas 
kukuh pembangunan, kompetensi asas dan bersesuaian dengan kehendak semasa.   

Mata pelajaran bahasa seperti Mandarin dan Tamil akan diperkenalkan sebagai 
mata pelajaran elektif.  Usaha memperkasa sekolah kebangsaan sebagai sekolah pilihan 
juga merangkumi langkah-langkah untuk menjadikan semua sekolah kebangsaan sedia ada 
sebagai bestari.  Bagi tujuan ini supaya RM284 juta diperuntukkan untuk program 
pembestarian sekolah dan RM1.51 bilion untuk program pengkomputeran sekolah peluang 
pendidikan bagi kanak-kanak ini dan yang mengalami masalah pembelajaran akan juga 
ditingkatkan.   

Tuan Yang di-Pertua, keupayaan dan keberkesanan latihan untuk melahirkan 
tenaga kerja berkemahiran akan ditingkatkan dengan memperbanyakkan institusi latihan 
awam bersama kursus lanjutan dalam bidang-bidang teknikal, mengukuhkan sistem 
piawaian dan kualiti, pendidikan teknikal serta menggalakkan penyertaan sektor swasta 
dalam bidang latihan teknikal.  Pengambilan pelatih teknikal akan bertambah dua kali ganda 
dengan pelaksanaan sistem latihan duel national. Kokurikulum teknikal akan diperbaiki 
dengan kerjasama dan input industri.  Langkah untuk mempertingkatkan kualiti pendidikan 
tertiary akan terus dilaksanakan, institusi pengajian tinggi tempatan akan di tanda aras 



(i) Meningkatkan keupayaan dan penguasaan ilmu pengetahuan; (ii) Memperkukuhkan keupayaan sains, R&D dan inovasi; dan. (iii) Memupuk masyarakat berbudaya dan memiliki kekuatan moral. Lebih banyak peluang pendidikan di peringkat pra sekolah, pendidikan rendah dan pendidikan menengah yang dilengkapkan dengan kemudahan lebih baik akan disediakan. Dan tempoh rancangan kerajaan akan membina 180 buah sekolah rendah dan 229 sekolah menengah dan sekolah berasrama penuh. Sekolah daif terutama di Sabah dan Sarawak akan diganti.... [Tepuk]. Dalam pada itu kerajaan sedar bahawa 1,598 sekolah di Malaysia masih tidak mempunyai bekalan air awam dan 809 sekolah tidak mempunyai bekalan elektrik, 24 jam tak ada elektrik. Justeru itu sebanyak RM1.15 bilion diperuntukkan untuk memperbaiki dan menambahbaikkan kemudahan sekolah luar bandar khususnya di Sabah dan Sarawak.... [Tepuk] [Dewan riuh]. Bagi pendidikan peringkat tertiary, Universiti Darul Iman di Terengganu, dan Universiti Darul Naim di Kelantan, serta beberapa politeknik akan dibina. Kerajaan juga akan meningkatkan kemudahan latihan, kemahiran dengan membina beberapa kolej Komuniti, Pusat Giat Mara dan Pusat Teknologi Lanjutan. Langkah-langkah juga akan diambil untuk meningkatkan pencapaian akademik pelajar sekolah terutamanya pelajar luar bandar. Penambahbaikan kualiti pengajaran dan pembelajaran sekolah luar bandar termasuk kemudahan ICT akan ditekankan. Pendidikan dan latihan guru pula ditekankan untuk melahirkan guru-guru berkualiti, mahir, bertanggungjawab dan bangga menjadi pendidik. Maktab-maktab perguruan akan dinaiktarafkan menjadi institut pendidikan guru yang dapat menganugerahkan Ijazah Sarjana Muda Perguruan.... [Tepuk]. Bagi keselesaan para guru, peruntukan sebanyak RM690 juta disediakan untuk meminda rumah guru, hampir setengah daripada peruntukan tersebut untuk rumah guru di luar bandar.... [Tepuk]. Sekolah merupakan tapak semaian penting bagi memupuk perpaduan negara dan menyemai semangat integrasi nasional. Kita perlu memastikan berlakunya keseimbangan komposisi kaum di kalangan murid dan guru di sekolah kebangsaan. Pelbagai langkah perlu dilaksanakan ke arah memperkasa sekolah kebangsaan supaya ianya menjadi sekolah pilihan semua kaum. Kualiti pengajaran di sekolah kebangsaan akan ditingkatkan, kurikulum dan aktiviti kokurikulum akan dikaji untuk memastikan ia menyediakan asas kukuh pembangunan, kompetensi asas dan bersesuaian dengan kehendak semasa. Mata pelajaran bahasa seperti Mandarin dan Tamil akan diperkenalkan sebagai mata pelajaran elektif. Usaha memperkasa sekolah kebangsaan sebagai sekolah pilihan juga merangkumi langkah-langkah untuk menjadikan semua sekolah kebangsaan sedia ada sebagai bestari. Bagi tujuan ini supaya RM284 juta diperuntukkan untuk program pembestarian sekolah dan RM1.51 bilion untuk program pengkomputeran sekolah peluang pendidikan bagi kanak-kanak ini dan yang mengalami masalah pembelajaran akan juga ditingkatkan. Tuan Yang di-Pertua, keupayaan dan keberkesanan latihan untuk melahirkan tenaga kerja berkemahiran akan ditingkatkan dengan memperbanyakkan institusi latihan awam bersama kursus lanjutan dalam bidang-bidang teknikal, mengukuhkan sistem piawaian dan kualiti, pendidikan teknikal serta menggalakkan penyertaan sektor swasta dalam bidang latihan teknikal. Pengambilan pelatih teknikal akan bertambah dua kali ganda dengan pelaksanaan sistem latihan duel national. Kokurikulum teknikal akan diperbaiki dengan kerjasama dan input industri. Langkah untuk mempertingkatkan kualiti pendidikan tertiary akan terus dilaksanakan, institusi pengajian tinggi tempatan akan di tanda aras.